
Vadovaudamasi Lietuvos Respublikos vietos savivaldos įstatymo 6 straipsnio 22 punktu, 
15 straipsnio 2 dalies 32 punktu, 16 straipsnio 1 dalimi ir 60 straipsnio 3 dalimi,  Lietuvos Respublikos strateginio valdymo įstatymo 24 straipsnio 2 dalimi, atsižvelgdama į Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“, 205 ir 206 punktus bei Panevėžio rajono savivaldybės strateginio planavimo organizavimo tvarkos aprašo, patvirtinto Panevėžio rajono savivaldybės tarybos 2021 m. gruodžio 2 d. sprendimu Nr. T-224 „Dėl Panevėžio rajono savivaldybės strateginio planavimo organizavimo tvarkos aprašo patvirtinimo“, 41 ir 42 punktus, Savivaldybės taryba nusprendžia:
1. Pakeisti Panevėžio rajono savivaldybės 2026–2028 metų strateginį veiklos planą, patvirtintą Panevėžio rajono savivaldybės tarybos 2026 m. vasario 19 d. sprendimu Nr. T-30 „Dėl Panevėžio rajono savivaldybės 2026–2028 metų strateginio veiklos plano patvirtinimo“, ir jį išdėstyti nauja redakcija (pridedama).
2. Paskelbti šį sprendimą Teisės aktų registre ir Panevėžio rajono savivaldybės interneto svetainėje www.panrs.lt .

SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS 2026 M. VASARIO 19 D. SPRENDIMO NR. T-30 „DĖL PANEVĖŽIO RAJONO SAVIVALDYBĖS 2026–2028 METŲ STRATEGINIO VEIKLOS PLANO PATVIRTINIMO“ PAKEITIMO“ PROJEKTO AIŠKINAMASIS RAŠTAS

[bookmark: _GoBack]2026 m. rugpjūčio 11 d.
Panevėžys

1. Sprendimo projekto tikslai ir uždaviniai
Sprendimo projekto tikslas – plėtoti į rezultatus orientuotą savivaldybės strateginio valdymo sistemą, užtikrinti ilgalaikę ir darnią savivaldybės pažangą, veiksmingą savivaldybės finansų planavimą bei panaudojimą.
Sprendimo projekto uždavinys – pakeisti Panevėžio rajono savivaldybės 2026–2028 metų strateginį veiklos planą (toliau – SVP), patvirtintą Panevėžio rajono savivaldybės tarybos 2026 m. vasario 19 d. sprendimu Nr. T-30 „Dėl Panevėžio rajono savivaldybės 2026–2028 metų strateginio veiklos plano patvirtinimo“.
Sprendimo projektas parengtas bendradarbiaujant su Savivaldybės administracijos Finansų skyriumi.
Atsižvelgiant į Savivaldybės vykdomus ES finansuojamus projektus ir Savivaldybės įstaigų prašymus dėl lėšų skyrimo,  tikslinamos šešių SVP programų finansavimo apimtys:
· 001 Savivaldybės valdymo programos;
· 002 Ugdymo proceso ir kokybiškos ugdymosi aplinkos užtikrinimo programos;
· 003 Aktyvaus bendruomenės gyvenimo skatinimo programos;
· 004 Rajono infrastruktūros priežiūros, modernizavimo ir plėtros programos;
· 005 Socialinės atskirties mažinimo programos;
· 007 Aplinkos apsaugos programos.
Taip pat yra įtraukiamos naujos priemonės:
001-01-03-09 „Projekto „Žmonių ir turto gelbėjimas po stichinių nelaimių bendradarbiaujant Panevėžio (LT) ir Latgalos (LV) regionams tarpvalstybiniu mastu“ įgyvendinimas“;
003-01-03-04 „Projekto „Bibliotekos teikiamų viešųjų paslaugų kokybės gerinimas“ įgyvendinimas“;
004-01-02-14 priemonė „Saulės fotovoltinių jėgainių diegimas visuomeninės paskirties pastatuose“ pakeista į priemonę „Projekto „Viešųjų paslaugų prieinamumo didinimas Upytės k., Panevėžio rajone“ gyvendinimas“;
005-01-03-04 priemonė „Socialinio būsto fondo plėtra Panevėžio rajono savivaldybėje (būstų įsigijimas)“ pakeista į priemonę „Projekto „Panevėžio r. socialinio būsto fondo plėtra“ Nr. 09-003-02-02-11 (RE) įgyvendinimas“;
007-01-03-02 „Projekto „Potvynių rizikos mažinimas gerinant vandens infrastruktūrą, sprendimus ir ekosistemas“ įgyvendinimas“.
2. Siūlomos teisinio reguliavimo nuostatos ir laukiami rezultatai
Patvirtinus pakeitimus, Savivaldybės administracija tinkamai įgyvendins naujas programų priemones ir priemones pagal papildomai skirtas bei patikslintas lėšas iš įvairių finansavimo šaltinių.
3. Lėšų poreikis ir šaltiniai
Panevėžio rajono savivaldybės 2026–2028 metų strateginio veiklos plano priemonių įgyvendinimas užtikrinamas savivaldybės biudžeto ir kitų finansavimo šaltinių lėšomis.
Sprendimui įgyvendinti 2026 m. finansavimas didinamas 73,0 tūkst. Eur: 18,0 tūkst. Eur 
001 Savivaldybės valdymo programai, 133,0 tūkst. Eur 002 Ugdymo proceso ir kokybiškos ugdymosi aplinkos užtikrinimo programai, 55,8 tūkst. Eur 003 Aktyvaus bendruomenės gyvenimo skatinimo programai, 27,5 tūkst. Eur 005 Socialinės atskirties  mažinimo programai, 1,4 tūkst. Eur 007 Aplinkos apsaugos programai, mažinama 162,7 tūkst. Eur 004 Rajono infrastruktūros priežiūros modernizavimo ir plėtros programai.

4. Kiti reikalingi pagrindimai, skaičiavimai ar paaiškinimai 
Antikorupcinis sprendimo projekto vertinimas nereikalingas.




Vyriausioji specialistė strateginiam planavimui	Irena Stankevičienė

